***Նախագիծ 16-99***

**ՈՐՈՇՈՒՄ N - Ա**
**  օգոստոսի 2025թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԳԵՂԱՆՈՒՇ ԳՅՈՒՂԻ ՀՂԵՆ ԱՅԳ ԹԱՂԱՄԱՍ ԹԻՎ 12 ՀԱՍՑԵՈՒՄ ԳՏՆՎՈՂ, ՊԵՏԱԿԱՆ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԸ ԿԱՌՈՒՑԱՊԱՏՄԱՆ ԻՐԱՎՈՒՆՔՈՎ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ՀԱՄԱՁԱՅՆՈՒԹՅՈՒՆ ՏԱԼՈՒ ՄԱՍԻՆ**

**Ղեկավարվելով «Տեղական ինքնակառավարման մասին» Հայաստանի Հանրապետության օրենքի 13-րդ հոդվածի 12-րդ մասով, 18-րդ հոդվածի 1-ին մասի 21-րդ կետով, համաձայն Հայաստանի Հանրապետության հողային օրենսգրքի 46-րդ հոդվածով, 57-րդ հոդվածի 1-ինկետով, 76-րդ հոդվածի 5-րդ կետով, 2001 թվականի ապրիլի 12-ի N 286 որոշմամբ հաստատված կարգի 2-րդ կետի, 46.2 կետի «թ» ենթակետի   և հաշվի առնելով Կապան համայնքի  ղեկավարի  առաջարկությունը,** հիմք ընդունելով էներգետիկայի և բնական պաշարների նախարարության կողմից 2012 թվականի նոյեմբերի 27-ին տրված ԼՎ-183 լեռնահատկացման ակտը, ՀՀ էներգետիկայի և բնական պաշարների նախարարի 2015 թվականի օգոստոսի 25-ի փոփոխությունը, ՀՀ տարածքային կառվարման և ենթակառուցվածքների նախարարի 21․10․2022թ․ N 2911-Ա հրամանը և համայնքի  ղեկավարի  առաջարկությունը, **Կապան համայնքի ավագանին որոշում է․**

**1․ Համաձայնություն տալ ՀՀ Սյունիքի մարզի Կապան համայնքի Գեղանուշ գյուղի Հղեն այգ թաղամաս թիվ 12 հասցեում պետական սեփականություն հանդիսացող, 5․066 հեկտար մակերեսով արդյունաբերության, ընդերքօգտագործման և այլ արտադրական նշանակության հողերի կատեգորիայի արդյունաբերական օբյեկտների գործառնական նշանակության հողամասը /կադաստրային ծածկագիր 09-025-0205-0060/ առանց մրցույթի կառուցապատման իրավունքով մինչև 2050 թվականի ապրիլի 1-ը Կապանի լեռնահարստացման կոմբինատ ՓԲ ընկերությանը տրամադրելուն, որպես պոչամբարի սպասարկման հողամաս տարեկան վարձավճար սահմանելով  մեկ հեկտար** հողամասի համար` 1 033 690 /մեկ միլիոն երեսուներեք հազար վեց հարյուր իննսուն/ դրամ:

**2.** Համայնքի ղեկավարին՝ իրականացնել սույն որոշումից բխող գործառույթները օրենսդրությամբ սահմանված կարգով:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՀԻՄՆԱՎՈՐՈՒՄ**

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ**

**Որոշման նախագծի ընդունման նպատակն է օգտագործման տրամադրել պետական և համայնքային սեփականություն հանդիսացող հողամասերը առանց մրցույթի կառուցապատման իրավունքով մինչև 2050 թվականի ապրիլի 1-ը տրամադրել Կապանի լեռնահարստացման կոմբինատ ՓԲ ընկերությանը որպես պոչամբարի սպասարկման հողամաս։**

**ՏԵՂԵԿԱՆՔ**

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

**Համայնքային սեփականություն հանդիսացող վերոնշյալ հողամասը օգտագործման տրամադրելու տալու մասին համայնքի ավագանու որոշման նախագծի ընդունման կապակցությամբ համայնքի բյուջեում նախատեսվում է եկամուտների ավելացում՝ նախնական հաշվարկներով տարեկան** 1 033 690 /մեկ միլիոն երեսուներեք հազար վեց հարյուր իննսուն/ **դրամով:**